proxectonos/corpus_dominio_legal_administrativo_tmp huggingface dataset:
DH A36.41564. OUTORGÁSELLE A MARÍA JOSEFA SIMOES GUTIÉRREZ UNHA CONCESIÓN DE AUGA QUE PROCEDE DUN MANANCIAL SITUADO NO LUGAR DE BARRO, PARROQUIA DE CODESEDA, CONCELLO DA ESTRADA, CON DESTINO A USO DOMÉSTICO E REGA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 21/04/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de decembro de 2014 e como resultado do expediente incoado ó efecto, outorgóuselle a María Josefa Simoes Gutiérrez unha concesión de 814 m3 anuais de auga que procede dun manancial situado no lugar de Barro, parroquia de Codeseda (San Xurxo), no concello da Estrada (Pontevedra), con destino a uso doméstico e rega. Santiago de Compostela, 1 de decembro de 2014.—A xefa do Servizo de Tramitación Técnico-Administrativa do Dominio Público Hidráulico, Liberia Darkik El Manaoui.
EXPOSICIÓN PÚBLICA DO EXPEDIENTE DE AMPLIACIÓN E REGULARIZACIÓN DO CEMITERIO DE SAN CIBRÁN DE RIBARTEME
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 24/11/2015)

Instada pola Diocese de Tui-Vigo a regularización do cemiterio da parroquia de San Cibrán de Ribarteme, deste termo municipal das Neves, ao abeiro da Disposición Adicional Primeira do Decreto 151/2014, do 20 de novembro, de sanidade mortuoria de Galicia, así como a ampliación do mesmo, conforme ao establecido no artigo 28 do referido Decreto, sométese o expediente a información pública durante o prazo de 20 días que establece o artigo 86 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. As Neves, a 16 de novembro de 2015.—O Alcalde-Presidente, Xosé Manuel Rodríguez Méndez.
NOMEAMENTO PRESIDENTES E VICEPRESIDENTES EFECTIVOS DAS COMISIÓNS DO PLENO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 03/07/2015)

O Sr. Alcalde, o día 26 de xuño de 2015, ditou o seguinte decreto: “Na sesión plenaria do 18.06.2015 creáronse as diferentes Comisións do Pleno deste Concello; e o día 25.06.2015 tiveron lugar as diferentes sesións constitutivas destas comisións, nas que se propuxo, logo da votación efectuada no seu seo, a delegación da súa Presidencia e Vicepresidencia efectiva a favor de determinados Concelleiros membros das mesmas. Polo tanto, e de conformidade cos arts.132 do Regulamento Orgánico do Pleno e das súas Comisións do Concello de Pontevedra, e 125 a) do Rd 2568/1986, DECRETO: Primeiro.—Nomear como Presidentes e Vicepresidentes das Comisións do Pleno deste Concello aos Srs. Concelleiros que a continuación se sinalan: Segundo.—Dar traslado do presente decreto aos propios interesados, así como conta ao Pleno do concello na vindeira sesión que celebre. Terceiro.—Proceder á publicación da presente no BOP, para máis abastamento.” O que se fai público para xeral coñecemento e oportunos efectos. Pontevedra, 26 de xuño de 2015.—O Alcalde, Miguel Anxo Fernández Lores.
EXP. MODIFICACIÓN ANEXO SUBVENCIÓNS.
ADMINISTRACIÓN LOCAL — Municipal — Vila de Cruces (Subvencións, 27/11/2015)

Con data 28 de setembro de 2015, o Pleno da Corporación, aprobou o expediente de modificación de Anexo de subvencións e da Base de execución orzamentaria núm.37, a efectos de creación de subvención nominativa a favor de Clube Ciclismo Tolemia Bike, para o fomento do deporte, por importe de 1.300,00 €. Exposto o mesmo ao público por prazo de 15 días hábiles, -anuncio no BOP núm.196 de data 9 de outubro de 2015, de conformidade co artigo 169 do TRLRFL e 20 do Real Decreto 500/90, non se presentaron reclamacións ao mesmo, o cal dito expediente queda definitivamente aprobado. Contra a aprobación definitiva do expediente, pode interporse recurso Contencioso – Administrativo, perante a Sala do Tribunal Superior de Xustiza de Galicia, nos prazos e forma establecidos nas nromas da citada xurisdicción. Todo iso, conforme ao artigo 177 do TRLRFL e artigo 23 do Real Decreto 500/90, de 20 de abril. A interposición de recursos non suspende, en principio, a aplicación da modificación de créditos definitivamente aprobada (art.177 do TRLRFL). Vila de Cruces, a 19 de novembro de 2015.—O Alcalde, Jesús Otero Varela.
LISTA PROVISIONAL DE ASPIRANTES ADMITIDOS E EXCLUIDOS NO PROCESO SELECTIVO CONVOCADO PARA CUBRIR UN POSTO DE TÉCNICO MEDIO EN ADMINISTRACIÓN ESPECIAL
ADMINISTRACIÓN LOCAL — Provincial — Deputación Provincial (Persoal, oposicións, 31/03/2015)

A Deputada delegada en materia de persoal, en virtude das competencias delegadas da Presidencia, dita a seguinte “De conformidade co disposto no art.20 do Real Decreto 364/95, do 10 de marzo, e na Base VII da Convocatoria publicada no Boletín Oficial da Provincia nº 15 de data 26 de xaneiro de 2015, para cubrir praza vacante nesta Deputación Provincial, RESOLVO aproba-la lista provisional de aspirantes admitidos e excluídos no proceso selectivo que figura como Anexo I desta Resolución, con expresión das causas de exclusión, debendo publicarse a mesma no Boletín Oficial da Provincia (BOPPO) e expoñerse nos taboleiros de anuncios da Deputación. Tanto os opositores excluídos como os omitidos por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta Resolución no Boletín Oficial da Provincia, para poder subsana-los defectos que motivaron a súa exclusión ou omisión. Concluído este prazo ditarase Resolución definitiva de admitidos, composición do tribunal de selección, datas de constitución e realización do primeiro exercicio, que será publicada no BOPPO e nos taboleiros de anuncios da Deputación.” O que lle comunico para o seu coñecemento e demais efectos. Pontevedra, 25 de marzo de 2015.—O Secretario.
APROBACION DEFINITIVA DA MODIFICACIÓN DO CADRO DE PERSOAL RELATIVO A DIRECTORA PEDAGÓXICA CON DESTINO A ESCOLA INFANTIL MUNICIPAL
ADMINISTRACIÓN LOCAL — Municipal — Ponteareas (Presupostos e cadros de persoal, 13/03/2015)

A Corporación Municipal en sesión celebrada o 18-11-2014 acordou: — Desestimar a reclamación presentada polo CSIF con rexistro nº 9742, do 20-10-14, contra o acordo da Corporación Municipal adoptado en sesión plenaria do 16-09-14 de modificación de plantilla. — Aprobar definitivamente a modificación da plantilla de persoal con respecto á praza 1.11.17 recollida no convenio colectivo no grupo I, e sexa catalogada como grupo I-II, podendo ser ocupada indistintamente por persoal do grupo I ou II que cumpran os requisitos de titulación esixidos pola orde, percibindo o salario base correspondente ao grupo de Titulación do traballador que ocupe a praza, e o complemento de categoría sería o mesmo independentemente de que fose do grupo I ou II.- RECURSOS.-Contra a presente disposición xeral os interesados poderán interpor recurso contencioso-administrativo no prazo de dous meses contados a partir do seguinte ao da publicación deste anuncio no Boletin Oficial da Provincia, ante a Sala do Contencioso-Administrativo do Tribunal Superior de Xustiza de Galicia. Ponteareas,03-03-15.—O Alcalde, Salvador González Solla.
DH. A36.18309 MODIFICACIÓN DA CONCESIÓN OUTORGADA Á COMUNIDADE DE USUARIOS SAN MARCOS, NO CONCELLO DE FORCAREI (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 11/06/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de maio de 2015 e como resultado do expediente incoado ó efecto, aprobouse a modificación das características da concesión outorgada con data 16/12/2013 á Comunidade de Usuarios San Marcos, na parroquia de Pardesoa (Santiago), no concello de Forcarei (Pontevedra), para incluír o abastecemento a unha fonte pública con auga sobrante dun dos depósitos da comunidade de usuarios. Santiago de Compostela, 19 de maio de 2015.—A xefa do Servizo de Tramitación Técnico-Administrativa do Dominio Público Hidráulico, Jonatas Valentin Gamazo Calon.
DH. A36.49834, SOLICITUDE DE ÁNGEL COSTAL VÁZQUEZ DE CAUDAL PROCEDENTE DUN POZO NO LUGAR DE LÉREZ (COTOBADE).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/11/2015)

D. Francisco Paulino Figuerez Santorun, DNI XXXXXXXXX, solicita de Augas de Galicia un caudal de 0,01 l/s procedente dun (1) pozo no lugar de Lerez, parroquia de Tenorio (San Pedro), Concello de Cotobade, e con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Cotobade ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 31 de outubro de 2015.—O Xefe de Área de Autorizacións e Concesións, Nellya Ginka Galindez Kaufman.
APROBACIÓN PROVISIONAL ORDENANZAS 2015 DO CONCELLO DE VILAGARCIA DE AROUSA
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 30/10/2015)

O Concello de Vilagarcía de Arousa, en sesión plenaria extraordinaria celebrada o día 19 de outubro de 2015 acordou a modificación das Ordenanzas que seguidamente se relacionan: No cumprimento do previsto no Art.17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, dito acordo provisional, así como as Ordenanzas e os estudios económicos-financeiros, expóñense ó público por prazo de 30 días hábiles, contados dende o seguinte o da publicación deste Edicto no Boletín Oficial da Provincia. Dentro deste prazo, poderán os interesados examinar os referidos documentos nas oficinas da Tesourería Municipal, en horas hábiles e presentar as reclamacións e observacións que estimen convenientes. De non presentarse reclamación durante o período de exposición, de conformidade co establecido no Art.17.3 do R. D. L 2/2004, entenderase definitivamente adoptado o acordo provisional. Vilagarcía de Arousa, 20 de outubro de 2015.—O Alcalde-Presidente, Alberto Varela Paz.
APROBACIÓN DEFINTIVA DO EXPEDIENTE DE MODIFICACIÓN DE CRÉDITOS Nº 1-P/2015 DE CRÉDITO EXTRAORDINARIO E SUPLEMENTO DE CRÉDITO, ASÍ COMO DE MODIFICACIÓN DAS BASES DE EXECUCIÓN DO ORZAMENTO.
ADMINISTRACIÓN LOCAL — Municipal — Lalín (Presupostos e cadros de persoal, 10/03/2015)

O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, a 23 de febreiro de 2015.—O Alcalde, José Crespo Iglesias.
EXPOSICIÓN Ó PÚBLICO DA CONTA XERAL CORRESPONDENTE Ó ANO 2014
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 09/09/2015)

A Conta Xeral correspondente ó ano 2014, exporase ó público polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen oportunas. Camposancos, a 24 de agosto de 2015.—O Alcalde Pedáneo, Nassira Capapay Abrihan.
APROBACIÓN INICIAL DO EXPEDIENTE DE TRANSFERENCIA DE CRÉDITOS Nº 33/15 ENTRE APLICACIÓNS DE GASTOS CORRESPONDENTES A DISTINTA ÁREA DE GASTO
ADMINISTRACIÓN LOCAL — Municipal — Arbo (Presupostos e cadros de persoal, 25/08/2015)

O Pleno do Concello de Arbo, en sesión extraordinaria celebrada o día 13 de agosto de 2015, acordou a aprobación inicial do expediente de transferencia de créditos entre aplicacións de gastos de distinta área de gasto nº 33/15 que non afectan a baixas e altas de crédito de persoal, sendo o detalle o seguinte: En cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por o prazo de quince día sa contar dende o seguinte a oda inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tivesen presentado alegacións, considerarase aprobado definitivamente dito acordo. En Arbo a 13 de agosto de 2015.—O Alcalde, Horacio Gil Expósito.
SUBSTITUCIÓN DA PRESIDENCIA POR AUSENCIA DO SEU TITULAR.
ADMINISTRACIÓN LOCAL — Municipal — Mancomunidade de Concellos do Val Miñor (Outros documentos, notificacións e informacións públicas, 20/04/2015)

Delegación de atribucións da Presidencia por ausencia do titular A Presidencia, con data 25 de marzo de 2015, ditou Decreto cuxa parte dispositiva é do seguinte tenor literal: Primeiro.—Nomear a D. Alberto Valverde Pérez presidente da Mancomunidade do Val Miñor, dende as 0:00 h. do día 29 de marzo de 2015 ata as 23:59 horas do día 2 de abril de 2015. Segundo.—Publicar o anuncio no B. O. P. Terceiro.—Notificar ao interesado. O que se fai público para xeral coñecemento. Baiona, 25 de marzo de 2015.—O Presidente da MCVM, Fernando Guitián Guitián.
APROBACIÓN INICIAL ORDENANZA REGULADORA DO SERVIZO DE TAXI.
ADMINISTRACIÓN LOCAL — Municipal — Gondomar (Ordenanzas e Regulamentos, 09/03/2015)

En cumprimento do disposto no artigo 49 da Lei 7/1985, de 2 de abril, reguladora das bases de réxime local, o acordo exporase ao público no Taboleiro de anuncios do Concello, estando o correspondente expediente administrativo a disposición dos interesados no negociado de servizos xerais do Departamento de Administración Xeral. Aos efectos de que poidan examinalo e presentar, no seu caso, as reclamacións que estimen oportunas, dentro do prazo de trinta días hábiles contados a partir da publicación deste anuncio no Boletín Oficial da Provincia. No caso de non presentarse reclamacións no prazo indicado, de conformidade co citado artigo 49 LBRL, entenderase definitivamente aprobado sen necesidade de acordo Plenario. Gondomar, a 12 de febreiro de 2015.—O Alcalde, Fernando Guitián Guitián.
ORDENANZA FISCAL REGULADORA DA FACTURACION ELECTRONICA
ADMINISTRACIÓN LOCAL — Municipal — Sanxenxo (Ordenanzas e Regulamentos, 31/03/2015)

O Pleno do Concello, en sesión extraordinaria celebrada o 16.03.15, adoptou, entre outros, os seguintes acordos: Creación da ordenanza municipal reguladora da facturación electrónica. O expediente atópase na intervención xeral para información pública e audiencia ás persoas interesadas, durante o prazo de trinta días hábiles para que podan presentar, no seu caso, reclamacións e suxerencias, de conformidade cos artigos 17 do R. D. L.2/2004 de 5 de marzo polo que se aproba o texto refundido da Lei reguladora das facendas locais e 49 da Lei 7/1985, de Bases de réxime local. Sanxenxo, 18 de marzo de 2015.—A alcaldesa, Catalina González Bea.
APROBACIÓN DEFINITIVA ORZAMENTO 2015.
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 16/04/2015)

Rematado o plazo de exposición pública do Orzamento Municipal para o exercicio de 2015 aprobado inicialmente polo Pleno da Corporación o día 9 de xaneiro de 2015, sin que se presentaran reclamacións, en cumplimento do que dispón o artigo 169.3 do R. D. 2/2004 de 5 de marzo, polo que se aproba o Texto Refundido da Lei Reguladora das Facendas Locais, faise público que o devandito orzamento queda definitivamente aprobado, ascendendo tanto en gastos como en ingresos á contía de DOS MILLONES OCHOCIENTOS OCHENTA Y NUEVE MIL TRESCIENTOS SETENTA Y CUATRO EUROS CON TREINTA Y UN CÉNTIMOS, correspondendo a cada capítulo as cantidades que de seguido se expresan: Na referida sesión acordouse asemade aproba-la relación de postos de traballo desta Corporación que, de acordo co preceptuado no artigo 127 do R. D. L.781/1986 de 18 de abril, reprodúcese a continuación: A Illa de Arousa, a 8 de abril de 2014.—O Alcalde-Presidente, José Manuel Vázquez Vázquez.
DH. W36.48731 CONCELLO DE SANXENXO, SOLICITUDE AUTORIZACIÓN DE OBRAS ACONDICIONAMENTO ZONA APARCAMENTO NA PRAIA AREAS (SANXENXO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 30/06/2015)

O Concello de Sanxenxo, con DNI P3605100A e enderezo Consistorio, 4, solicita de Augas de Galicia co CIF: Q1500378C, a autorización de obras no lugar de praia Areas, parroquia de Dorrón, Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten no acondicionamento de 1.996 m2 de parcela 91 do polígono 56, coa corta de 24 árbores, e creación de aparcadoiro con capa de rodadura sobre base granular, bordos e plantación de 24 ud. árbores, anexo á praia de Areas, no lugar de Areas, Dorrón, Sanxenxo (Pontevedra), a una distancia mínima de 19 m do regato Dorrón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 21 de maio de 2015.—O Xefe da Área de Autorizacións e Concesións, Artyom Ximelis Sel Lam.
RENUNCIA Á CELEBRACIÓN DO CONTRATO "REDACCIÓN DE PROXECTOS E OUTROS TRABALLOS RELACIONADOS, SERVIZOS TOPOGRÁFICOS, ESTUDOS ARQUEOLÓXICOS, PLANIMETRÍAS."
ADMINISTRACIÓN LOCAL — Municipal — Porriño, O (Contratos administrativos, 01/10/2015)

A Xunta de Goberno Local en sesión ordinaria do 03.09.2015 acordou renunciar á celebración do contrato do procedemento en curso para a prestación do servizo de redacción de proxectos e outros traballos relacionados, servizos topográficos, estudos arqueolóxicos, planimetrías,…, da licitación que a continuación se sinala: PRIMEIRO.- Renunciar a celebración do contrato do procedemento en curso para a prestación do servizo de redacción de proxectos e outros traballos relacionados, servizos topográficos, estudos arqueolóxicos, planimetrías,… SEGUNDO.- Notificar o presente acordo a tódolos licitadores concorrentes.- TERCEIRO.- Publicar o presente acordo no Boletín Oficial da Provincia e no perfil do contratante do concello.- www.contratosdegalicia.es O Porriño, a 3 de setembro de 2015.—A alcaldesa, Eva García de la Torre.
MODIFICACIÓN DE CRÉDITO POR TRANSFERENCIA DE CRÉDITO, EXPTE.1/TC/2015.
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 18/02/2015)

Aprobado inicialmente polo Pleno da Corporación, en sesión celebrada o día 26 de xaneiro de 2015, o expediente nº 01/TC/2015 de modificación de crédito por transferencia de crédito, entre partidas do Orzamento de Gastos pertencentes á distinta área de gasto, para dotar de maior crédito do consignado inicialmente no orzamento 2015, e poder facer fronte a diversos gastos correntes e de capital sobrevidos par o presente exercicio económico. En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Vilagarcía de Arousa, 2 de febreiro de 2015.—O Alcalde, Tomás J. Fole Díaz.
CONVOCATORIA PLENO EXTRAORDINARIO DEPUTACIÓN DE PONTEVEDRA 4-SETEMBRO-2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/09/2015)

No uso das facultades que teño conferidas no artigo 34.1, c) da Lei 7/1985, de 2 de abril, Reguladora das Bases do Réxime Local, e artigo 61.4 e 5 do ROF, e ó amparo do artigo 46.2. a) da Lei 7/85, de 2 de abril, veño a convocar pola presente á sesión extraordinaria (en substitución da ordinaria de agosto) do Pleno da Deputación Provincial, ás doce horas (12,00) do día 4 de setembro de 2015 (venres), para tratar da seguinte 1.- Aprobación dos borradores das actas das anteriores sesións, constitutiva do día 17 de xullo e, extraordinaria urxente do día 24 de xullo de 2015.2.- Delegación do concello de Cerdedo das facultades de recadación en vía executiva dos ingresos de dereito público que se atopen pendentes de cobro na Tesourería do concello.3.- Moción do Grupo Provincial do Partido Popular relativa á defensa do sector lácteo galego.4.- Moción do Grupo Provincial PSdeG-PSOE relativa á defensa do sector lácteo galego.5.- Moción do Grupo Provincial PSdeG-PSOE en relación co novo Hospital de Vigo.6.- Dar conta do informe do período medio de pago a provedores correspondente ós meses de xuño e xullo de 2015.7.- Dar conta do informe de cumprimento durante o 2º trimestre do 2015 dos prazos de pago de obrigas en relación co disposto na Lei 3/2004, de 29 de decembro, pola que se establecen medidas de loita contra a morosidade nas operacións comerciais.8.- Renuncia ó cargo de Deputado Provincial presentado por D. Pius Sunet Tiller.9.- Dar conta das Resolucións Presidenciais.10.- Rogos e preguntas. Pontevedra, a 1 de setembro de 2015.—A Presidenta.—O Secretario.
APROBACIÓN INICIAL ORDENANZA REXISTRO ELECTRÓNICO
ADMINISTRACIÓN LOCAL — Municipal — Rosal, O (Ordenanzas e Regulamentos, 09/12/2015)

O Pleno do Concello do Rosal, en sesión ordinaria realizada o día 28 de novembro de 2015, aprobou inicialmente a ordenanza reguladora de creación e funcionamento do rexistro electrónico municipal do Concello do Rosal. De acordo co disposto artigo 49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles -a contar dende o seguinte ó da inserción do presente anuncio no Boletín Oficial da Provincia, para os efectos de que polos interesados se poidan presenta-las reclamacións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. No caso de que non se presente ningunha reclamación ou suxerencia entenderase definitivamente adoptado o acordo. O Alcalde, Jesús Mª Fernández Portela.
EXECUCIÓN DE TÍTULOS XUDICIAIS 93/2014. NOTIFICACIÓN A FRANCISCO CANTOS SÁNCHEZ
ADMINISTRACIÓN DE XUSTIZA — Xulgados do Social — De Vigo (Edictos xudiciais, 12/06/2015)

Fago saber: Que no procedemento EXECUCIÓN DE TÍTULOS XUDICIAIS 93/14, seguidos a instancia de D. MANUEL FELIX REGI GRILLE fronte a D. CONSTANTIN BOGDAN FILGUEIRAS HALCON, ditouse a seguinte resolución, da que se achega un extracto: “Decreto: Secretario xudicial D. ANTONIO CASTOR MANCHA HIMAD VALLARIN MURLA.—VIGO, cuatro de junio de dos mil quince. Primeiro: O letrado D. MANUEL FELIX REGI GRILLE presentou un escrito en reclamación de pagamento de honorarios fronte a D. RUEL JAS DI PAOLA. (Siguen fundamentos de dereito e parte dispositiva). Modo de impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS. Faise saber á parte executada que poderá ter coñecemento íntegro da resolución na sede deste xulgado. Faise advertencia ao destinatario de que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento. E para que sirva como notificación na forma legal a D. FRANCISCO CANTOS SÁNCHEZ, en paradoiro ignorado, expido este edicto para a súa inserción no Boletín Oficial da provincia de Pontevedra. VIGO, catro de xuño de dos mil quince.—O Secretario Judicial.
DELEGACIÓN DA ALCALDÍA PARA A CELEBRACIÓN DE MATRIMONIO CIVI
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 01/10/2015)

Por resolución de Alcaldía de17.08.2015, delégase no concelleiro Manuel Alejandro Lorenzo Alonso, a celebración de matrimonio civil do día 18 de setembro de 2015 ás 12:30 horas no Concello do Porriño. O que se fai público en virtude co disposto no artigo 44 do Real Decreto Lexislativo 2568/1986, do 28 de novembro, polo que se aproba o Reglamento de Organización, Funcionamento e Réxime Xurídico das Entidades Locais. O Porriño, a 17 de setembro de 2015.—A Alcaldesa, Eva García de la Torre.
IN407A 2015/61-4, SOLICITUDE DE VICEPRESIDENCIA-CONS. PRESIDENCIA A. P. E. X. DE LMTS, CT CENTRO DE EMERXENCIAS DO 112 EN A ESTRADA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 23/07/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 25 de xuño de 2015.—O xefe territorial, Ignacio Rial Santomé.
APROBACIÓN MODIFICACIÓN CRÉDITO 61/15
ADMINISTRACIÓN LOCAL — Municipal — Vigo (Presupostos e cadros de persoal, 16/09/2015)

No Rexistro Xeral, atópanse exposto ao público, durante o prazo de quince días hábiles, contados a partir do seguinte á inserción do presente edito no Boletín Oficial da Provincia, o/s expediente/s MC 61/15 de Modificación/s Orzamentaria/s que afecta/n ao vixente Orzamento Xeral, tramitado en virtude do acordo adoptado polo Excmo. Concello Pleno na sesión levada a cabo o día 8 de setembro de 2015. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de conformidade co previsto nos artigos 169, 170 e 171 do Texto Refundido da Lei Reguladora das Facendas Locais, aprobado no RDL 2/2004 de 5 de marzo. No suposto de non presentar reclamacións durante dito prazo, considerarase definitivamente aprobado. Vigo, a 8 de setembro de 2015.—O Alcalde, Abel Caballero Álvarez.
CONTRATACIÓN SERVIZO MANTEMENTO DAS INSTALACIONS DE ALUMEADO PÚBLICO, TÚNEIS, PASOS INFERIORES, GALERÍAS DE SERVIZOS, FONTES E INSTALACIÓNS DE ENERXÍAS RENOVABLES DO CONCELLO DE VIGO (EXPTE.15857-444)
ADMINISTRACIÓN LOCAL — Municipal — Vigo (Contratos administrativos, 04/12/2015)

Organismo: Concello de Vigo. Dependencia: Servizos Enerxéticos. Nº expediente: 15857-444. Descrición: mantemento integral dos equipos e instalacións electromecánicas existentes nas instalacións de alumeado público, túneles, pasos inferiores, galerías de servizos, fontes ornamentais e instalacións eólicas e solares fotovoltaicas do concello de Vigo. Lugar de execución: Vigo. Prazo de execución: 4 anos. Prórroga: sí, dúas de un ano de duración cada unha. Tramitación: Ordinaria. Procedemento: Aberto.10.603.683,75.- euros. Non se esixe.www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata o día de finalización do prazo de presentación de proposicións. Clasificación: Deberá acreditar a solvencia económica, financeira e técnica, e a habilitación profesional na forma esixida na cláusula 8 do prego de cláusulas administrativas particulares. Prazo: o prazo rematará o día 8 de xaneiro de 2016. Documentación: a esixida nas cláusulas 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Prazo da obriga de mante-la oferta: dous meses contados dende o día da apertura de proposicións. Entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.www.vigo.org Vigo, 27 de novembro de 2015.—O concelleiro delegado de Contratación P. D. (Decreto 19-06-2015 e Acordo 19-06-2015), David Regades Fernández.
APROBACIÓN DEFINITIVA DO ORZAMENTO PARA O EXERCICIO 2016-
ADMINISTRACIÓN LOCAL — Municipal — Barro (Presupostos e cadros de persoal, 29/12/2015)

O acordo de aprobación inicial do orzamento para o exercicio do 2016, que adoptou o Pleno do Concello de Barro na sesión que tivo lugar o 26 de novembro de 2015, elévase a definitivo por non presentarse reclamacións durante o prazo a que fai referencia o artigo 169 do Rdl.2/2004, do 5 de marzo, polo que se aproba o texto refundido da Lei Reguladora das Facendas Locais. Segundo dispón o artigo 169.3 do citado Rdl., publícase o resumo por capítulos, co seguinte detalle: Segundo.—Aprobación das retribucións do persoal con aplicación dos incrementos que resulten da aprobación da Lei de Orzamentos Xerais do Estado Terceiro.—Aprobar as bases de execución do orzamento Cuarto.—Retribución por dedicación exclusiva do Alcalde 30.299,78 € distribuida en catorce pagas mensuais. Quinto.—Aprobación dos importes que se detallan por asistencias dos membros da corporación a sesións dos órganos colexiados, excluido o alcalde por ter dedicación exclusiva: Sexto.—Expoñer ó público o orzamento aprobado polo prazo de 15 días no Boletín Oficial da Provincia e no taboleiro de edictos do concello ós efectos de reclamacións, considerando definitivamente adoptado o acordo si durante o citado prazo non se houbesen presentado reclamacións, sin necesidade de adopción de novo acordo. Barro, 22 de decembro de 2015.—O alcalde, Xosé Manuel Fernández Abraldes.
LICITACIÓN DUN PLAN DE SEGUROS RC Y DAÑOS
ADMINISTRACIÓN LOCAL — Municipal — Baiona (Contratos administrativos, 24/07/2015)

Aprobado por Decreto de Alcaldía de data 15 de xullo de 2015 o Prego de cláusulas administrativas particulares que rexera a contratación por procedemento aberto, tramitación ordinaria e varios criterios de adxudicación, dun plan global de seguros para o Concello de Baiona, procedese a súa publicación e apertura do prazo de licitación: Concello de Baiona. Plan global de seguros para o Concello de Baiona.3.—O prezo máximo de licitación anual de cada lote, impostos e recargos incluídos, establecese en: Dous anos, e posibilidade de prórroga de dous anos máis. Ordinaria. Aberto con varios criterios de adxudicación. Non se esixe. Presentaranse no Rexistro Xeral do Concello de Baiona durante o prazo de quince días naturais contados a partir do día seguinte á publicación deste anuncio no BOP de Pontevedra, e perfil del contratante en horario 9:00 a 14:00 h. Véxanse os pregos que rexen a licitación (www.baiona.org). 11.—Apertura do sobre B correspondente á documentación técnica valorable mediante criterios no avaliables mediante fórmulas, terá lugar na casa consistorial o noveno día hábil seguinte á finalización do prazo de presentación das proposicións (no caso de coincidir en sábado ou festivo trasladarase o seguinte día hábil posterior). 12.—Os gastos derivados da publicación dos anuncios de licitación serán por conta do adxudicatario. Baiona 15 de xullo de 2015.—O Alcalde, Jesús Vázquez Almuíña.
RECTIFICACIÓN DAS BASES DE CONCESIÓN DE SUBVENCIÓNS
ADMINISTRACIÓN LOCAL — Municipal — Covelo (Subvencións, 24/07/2015)

Por Decreto da Alcaldía de data 16 de xullo de 2015, foi modificada a Base sétima das que regulan a concesión de Subvencións a Asociacións para o presente exercicio de 2015 (publicadas no BOP nº 116, de 19 de xuño de 2015), no sentido de que O PRAZO DE PRESENTACIÓN DE SOLICITUDES SE PRORROGA ATA O DÍA 17 DE XULLO DE 2015. O que fago público para xeral coñecemento. Covelo, 16 de xullo de 2015.—O Alcalde, Juan Pablo Castillo Amigo.
CONVOCATORIA POR PROCEDEMENTO ABERTO PARA A ADXUDICACIÓN DO CONTRATO DAS OBRAS DE "ACCESOS Á TAFONA"
ADMINISTRACIÓN LOCAL — Municipal — Caldas de Reis (Contratos administrativos, 16/03/2015)

De conformidade co acordo da Xunta de Goberno Local de data 27 de febreiro de 2015, por medio do presente anuncio efectúase convocatoria por procedemento aberto, único criterio de adxudicación ao prezo máis baixo e tramitación ordinaria, para a adxudicación do contrato das obras de “ACCESOS Á TAFONA”, conforme aos seguintes datos: Datos xerais e datos para a obtención da información: Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 5ª do Prego administrativo. Data límite de presentación: vinte e seis (26) días naturais contados dende o seguinte ó da publicación do anuncio no Boletín Oficial da Provincia. En Caldas de Reis, a 2 de marzo de 2015.—O Alcalde, Juan Manuel Rey Rey.
RESOLUCIÓN POR CADUCIDADE NO PADRÓN DE HABITANTES. RELACIÓN QUE COMEZA POR AL HASSANE SALL E REMATA EN THOMAS AMISSAH
ADMINISTRACIÓN LOCAL — Municipal — Marín (Outros documentos, notificacións e informacións públicas, 26/02/2015)

De acordo coa resolución de 28 de abril de 2005, da Presidenta do Instituto Nacional de Estatística e do Director Xeral de Cooperación Local, pola que se dictan instruccións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente, (ENCSARP), que non sexan renovadas cada dous anos, e unha vez comunicados os preavisos de caducidade para a renovación do empadroamento a todos aqueles ENCSARP para inscripcións existentes a 21 de decembro de 2003, e en adiante para todos aqueles que non houberan renovado a súa inscrición transcorridos dous anos dende a alta no padrón ou dende a última revisión expresa. Mediante os escritos correspondentes deuse coñecemento a estes veciños (ENCSARP) da necesidade de realizar a renovación padronal, apercibíndoselles de que de non facela, se procedería a declarar a caducidade da súa inscrición, causando baixa no Padrón de Habitantes en data 08/10/2012; intentándose realizar esta comunicación cos medios e datos obrantes no Concello. En uso das atribucións que me confire o artigo 21.1 da Lei 7/1985 de 2 de abril reguladora das Bases de Réxime Local RESOLVO 1º.- Declarar a caducidade das inscricións padroais que se relacionan de seguido, por non realizar a renovación da inscrición, procedendo a dar de baixa ós mesmos no Padrón Municipal de Habitantes de Marín, con efectos do mesmo día da notificación do presente acto administrativo, ó abeiro do disposto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común: 2º.- Notificar a presente resolución aos afectados seguindo os procedementos previstos na Lei 30/1992 de 26 de novembro. Marín, a 12 de febreiro de 2015.—La Alcaldesa, María Ramallo Vázquez.
BAIXA COMUNEIRO ILOCALIZABLE
SECCIÓN NON OFICIAL —  — Comunidad de Usuarios Tortoreos-Liñares (Outros documentos, notificacións e informacións públicas, 20/10/2015)

Para que conste e sirva de notificación a dona Dona Diega Ginjaume Riatos e herdeiros, ao non ser esta posible, tras tentarse no último domicilio comunicado á Comunidade (L, Igrexa, 24- Liñares 36449 As Neves), faise pública a seguinte resolución da Xunta Directiva: Sendo ilocalizable Dona Diega Ginjaume Riatos con DNI XXXXXXXXX, titular da acometida sita en L Igrexa, 24- Liñares, 36449 As Neves, procédese á baixa con data 31 de decembro de 2015. Oficina: Escola de Chan, Chan 19.–Tortoreos- As Neves -1os domingos de mes de 12:30 a 13:30h As Neves, 14 outubro de 2015. A Secretaria, M. E. de Urrestarazu Ucin.
CONCESIÓN ADMINISTRATIVA PARA A EXPLOTACIÓN DE QUIOSCO-BAR UBICADO NO PARQUE DA PRAIA DE COMPOSTELA, DENOMINADO "PAVILLÓN DE SERVIZOS"
ADMINISTRACIÓN LOCAL — Municipal — Vilagarcía de Arousa (Contratos administrativos, 22/05/2015)

Organismo: Concello de Vilagarcia de Arousa. Dependencia que tramita o expediente: Negociado de Contratación e Patrimonio. Descrición: Concesión administrativa para a explotación de quiosco-bar ubicado no parque da praia de Compostela, denominado “Pavillón de Servizos” Lugar de execución: Vilagarcía de Arousa Prazo de execución: dende a data de formalización do contrato ata o 31 de setembro de 2015. Tramitación: ordinario. Procedemento: aberto. Canon: Non poderá ser inferior a 300,00 €/mensuais. Non se esixe. Concello de Vilagarcia de Arousa, Praza Ravella, 1.36600 Vilagarcía de Arousa. Teléfono: 986.099.200. Fax.: 986.503.427. Páxina web: http://www.vilagarcia.es.Poderán obter documentos e información ata a data na que finaliza o prazo de presentación de ofertas. Solvencia económica e financeira e solvencia técnica e profesional: Cláusula X dos Pregos. CLASIFICACIÓN: Non se esixe.15 días a contar dende o seguinte ó da última publicación deste anuncio no BOP ou DOGA. Lugar: Concello de Vilagarcia de Arousa. Rexistro de Licitacións (Secretaría). Praza Ravella, 1.36600 Vilagarcía de Arousa. Documentación: A esixida na cláusula X dos pregos. Admisibilidade de variantes ou melloras: Non. Entidade, lugar e enderezo: Concello de Vilagarcia de Arousa, (Praza Ravella, 1), o día fixado na cláusula XIII do Prego, circunstancia que será comunicada ós licitadores e publicado no perfil do contratante. Os gastos dos anuncios que xera a licitación do contrato será a cargo do adxudicatario ata o límite de 2.000€, así como os demais indicados na cláusula XVI do prego. Vilagarcía de Arousa, 7 de maio de 2015.—O Alcalde, Tomás Javier Fole Díaz.
DECRETO DE DELEGACIÓNS ESPECIAIS DE SERVIZOS DETERMINADOS
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 26/06/2015)

Visto o réxime xurídico das delegacións que o alcalde pode realizar en membros da Corporación establecido nos artigos 61.3 e 4 da Lei 5/1997 do 22 de xullo da administración local en Galicia e nos artigos 43 a 45 e 114 a 118 do Regulamento de organización, funcionamento e réxime xurídico das entidades locais, en uso das atribucións conferidas polo artigo 23.4 da Lei 7/1985, do 2 de abril, reguladora das bases do réxime local, Primeiro.- Realiza-las seguintes delegacións especiais relativas a un determinado servizo: Estas delegacións abarcarán a dirección interna e a xestión dos servizos correspondentes, sen a facultade de resolver mediante actos administrativos que afecten a terceiros Segundo.- Desta resolución daráselle conta ó pleno na primeira sesión que realice, notificaráselle persoalmente ós designados e publicarase no Boletín Oficial da provincia, sen prexuízo da súa efectividade dende o día seguinte ó desta resolución. Mándao e o asina o Sr. alcalde, D. Emiliano Lage Rodríguez, en Fornelos de Montes a dezaseis de xuño de dous mil quince, ante min, o secretario, que certifico.—O Alcalde, Emiliano Lage Rodríguez.—O Secretario, José Mª Santaló Rodríguez.
MODIFICACIÓN DE CRÉDITO 11/2015 (3CEXT-SUP/2015). APROBACIÓN INICIAL
ADMINISTRACIÓN LOCAL — Municipal — Pontevedra (Presupostos e cadros de persoal, 25/09/2015)

O Pleno do Concello, na sesión ordinaria celebrada o día 22.09.2015, aprobou inicialmente o expediente de modificación de crédito 11/2015 (3CEXT-SUP/2015) mediante crédito extraordinario e suplemento de crédito, por un importe de 2.420.555,61.- €, de acordo co seguinte detalle: En conxunto, o expediente de modificación de crédito 3 CEXT-SUP/2015 sería: Polo tanto, exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da presente publicación. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. De non presentarse reclamacións en prazo, a modificación considerarase definitivamente aprobada, entrando en vigor unha vez publicado o resumo por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Pontevedra, a 23.09.2015.—O Secretario do Pleno, Raul Agustin Zavoianu Pascoe.
DH. W36.49345, SOLICITUDE DE ANDRÉS RÚA DEL RIO DE AUTORIZACIÓN DE OBRAS PARA CONSERVACIÓN E MANTEMENTO DE CUBERTA VIVENDA NO LUGAR DE REIBÓN PARROQUIA DE MEIRA, NO CONCELLO DE MOAÑA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 25/06/2015)

Don Luis Edison Paisa Mucea, con DNI XXXXXXXXX e enderezo Quintás 196–Meira, solicita de Augas de Galicia co CIF: Q1500378C, a autorización de obras no lugar de Reibón, parroquia de Meira (Santa Eulalia), Concello de Moaña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49345. Traballos de conservación e mantemento de cuberta de vivenda unifamiliar consistentes na substitución da tella existente, instalación dunha lámina de illamento térmico e impermeable, e colocación dunha fiestra tipo Velux, en zona de policía e a unha distancia de 5,42 m do leito do regato Barranco do Faro, en parcela de referencia catastral 36029AO44001790004SZ, no lugar Reibón, parroquia de Meira, no Concello de Moaña O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de xuño de 2015.—O Xefe da Área de Autorizacións e Concesións, Kevin Thomas Tosta Hemmi.
RELACIÓN DEFINITIVA DE ASPIRANTES ADMITIDOS E EXCLUÍDOS E SE FIXAN AS DATAS DE CONSTITUCIÓN DO TRIBUNAL E DO PRIMEIRO EXERCICIO DO PROCESO SELECTIVO CONVOCADO PARA UNHA PRAZA VACANTE DE OFICIAL ELECTRICISTA
ADMINISTRACIÓN LOCAL — Municipal — Pontevedra (Persoal, oposicións, 20/02/2015)

Por Resolución do concelleiro de goberno responsable da Área de Réxime Interior e Persoal publicada no Boletín Oficial da Provincia (BOP) nº 11, do 19/01/2015, fíxose pública a lista provisional de aspirantes admitidos e excluídos e a composición do tribunal do proceso selectivo convocado para cubrir unha praza vacante de oficial electricista do Concello de Pontevedra incluída na Oferta Emprego Pública do ano 2010. De conformidade co previsto nas Bases reguladoras da convocatoria, unha vez examinadas as reclamacións presentadas dentro do prazo, Aprobar a lista definitiva de aspirantes admitidos e excluídos do proceso selectivo convocado, sen que se presentase reclamación ningunha dentro do prazo establecido: Determinar a data en que terá lugar a constitución do Tribunal Cualificador e a celebración do primeiro exercicio: Constitución do Tribunal o día 2 de marzo de 2015, ás 9:00 horas, na Sala de Xuntas do Concello, situada en Michelena-30, baixo. O primeiro exercicio terá lugar o día 4 de marzo de 2015, ás 12:00 horas, no segundo soto do edificio do Concello, situado en Michelena 30. Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Contra este resolución poderase interpoñer recurso potestativo de reposición perante o mesmo órgano que a ditou, no prazo dun mes o partir do día seguinte ao desta resolución (artigos 107 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 de 13 de xaneiro) ou ben recurso contencioso-administrativo perante o Xulgado Contencioso Administrativo de Pontevedra, de conformidade co artigo 46 da Lei 29/98, do 13 de xullo, reguladora da Xurisdición Contenciosa-Administrativa). Así o ordena e dispón o concelleiro de goberno responsable da Área de Réxime Interior e Persoal no exercicio das súas atribucións delegadas, en Pontevedra a doce de febreiro de dous mil quince ante o Secretario da da Administración Municipal, que DA FE da precedente Resolución”. Pontevedra, 12 de febreiro de 2015.—O Concelleiro de Goberno Responsable da Área de Réxime Interior e Persoal, Vicente García Legísima.
PROCEMENTO ABERTO PARA A CONTRATACIÓN DO SUBMINISTRO POR LOTES DO VESTIARIO E CALZADO PARA O PERSOAL DEPENDENTE DO INSTITUTO MUNICIPAL DOS DEPORTES DE VIGO
ADMINISTRACIÓN LOCAL — Municipal — Instituto Municipal de Deportes de Vigo (Contratos administrativos, 17/06/2015)

Organismo: Instituto Municipal dos Deportes de Vigo. Descripción: Suministro do vestiario e calzado para o persoal dependente do Instituto Municipal dos Deportes. Lugar de execución: Vigo. Prazo: un ano e un ano de prórroga. Tramitación: Ordinaria. Procedemento: Aberto. Precio Total do Contrato, un ano, 31.000,00 euros, con IVA. Sendo o IVA 5.380,16 euros. Non. Rexistro Xeral dol Instituto Municipal dos Deportes de Vigo, Avda. Castrelos, 1- 36210 VIGO, Teléfono (986) 237458. Fax: (986) 236488. Páxina WEB Concello de Vigo: www.vigo.org Data límite para solicitar documentación: Ata o día de finalización do prazo de presentación de proposicións. Non. Plazo: Ata 15 (quince) días seguintes dende o día da sua última publicación no Boletín Oficial da Provincia de Pontevedra ou Diario Oficial de Galicia. Documentación: As exisidas na cláusula 12 e 13 do Prego de Clausulas Administrativas e apartados 6, 7 e 8 da FEC. Lugar de presentación: Vease punto 6 do anuncio. Entidade: A Mesa de Contratación do Instituto Municipal dos Deportes de Vigo. Clausula 19 do Prego de Clausulas Administrativas. Os pagara o adxudicatario ata un importe máximo de 1.000,00 euros, apartado 5. A da FEC. Vigo, a 28 de maio de 2015.—O Presidente do Instituto Municipal dos Deportes de Vigo, José Manuel Fernández Pérez.